
Alapító Okirat Módosítás
Közgyűlési határozat száma:           /2011.(        ) Főv. Kgy. h.

Budapest Főváros Közgyűlése a rendelkezésre álló dokumentumok alapján az 1950. évben a Budapest Főváros Tanácsa VB. által létesített Fővárosi Nevelőotthon jelenleg Budapest Főváros Önkormányzatának Szilágyi Erzsébet Gyermekotthona számára az 1997. évi XXXI. törvény 104. § (1) bekezdés a) pontja alapján az 1230/C/1992. (IX. 24.) Főv. Kgy.  határozattal megállapított és kiadott, többször módosított alapító okiratát a 2008. évi CV. törvény 4.§ (1)-(2) bekezdése előírásainak megfelelően az 536/2009. (IV. 30.), az 1088/2009.  (VI. 25.), az 1498/2009. (X. 12.) Főv. Kgy. határozatával módosított, és egységes szerkezetbe foglalt alapító okiratot a következők szerint módosítja:

1. Az Alapító Okirat bevezető része (preambulum) helyébe a következő szöveg lép:

„Budapest Főváros Közgyűlése a rendelkezésre álló dokumentumok alapján az 1950. évben a Budapest Főváros Tanácsa VB. által létesített Fővárosi Nevelőotthon jelenleg Budapest Főváros Önkormányzatának Szilágyi Erzsébet Gyermekotthona számára az 1997. évi XXXI. törvény 104. § (1) bekezdés a) pontja alapján az 1230/C/1992. (IX. 24.) Főv. Kgy.  határozattal megállapított és kiadott, többször módosított alapító okiratát az 1992. évi XXXVIII. törvény előírásainak megfelelően az 536/2009. (IV. 30.), az 1088/2009.  (VI. 25.), az 1498/2009. (X. 12.), valamint a(z)     /2011.(    ) Főv. Kgy. határozatával  módosította, és ez alapján az  alábbi egységes szerkezetbe foglalt alapító okiratot adja ki:”

2. Az Alapító Okirat 5. pontja helyébe a következő szöveg lép: 

„ 5. Az intézmény közfeladata, gazdálkodás szerinti besorolása

· önálló jogi személy;
· közfeladata: gyermek- és ifjúságvédelem;
· gyermekjóléti és gyermekvédelmi szolgáltató tevékenységet ellátó költségvetési szerv;
· gazdálkodási jogköre alapján önállóan működő költségvetési szerv;
· igazgatás szempontjából (257/2000. (XII. 26.) Korm. rendelet): önálló intézmény.”

3. Az Alapító Okirat 6. pontja helyébe a következő szöveg lép:

„6.Az intézmény tevékenységei 

a) ellátandó alaptevékenysége
TEÁOR szám: 8790			                    Megnevezése: Egyéb bentlakásos ellátás

   Szakmai szempontból meghatározó államháztartási szakágazat száma, megnevezése:	         
	
      879040				  Gyermekotthonban elhelyezettek ellátása                                                 

Szakfeladat száma: 					Megnevezése:
       879012-1					                	Gyermekotthoni ellátás                                                    

Otthont nyújtó ellátás keretében a:

- az ideiglenes hatállyal elhelyezett, illetve átmeneti vagy tartós nevelésbe vett kiskorúak gyermekotthoni ellátása, gyámságuk biztosítása

- az ideiglenes hatállyal elhelyezett, illetve átmeneti vagy tartós nevelésbe vett kiskorúak különleges ellátása 

- az intézményben nagykorúvá vált fiatal felnőttek utógondozása
- fővárosi illetőségű fiatal felnőttek szerződésben foglaltak szerinti utógondozói ellátása

879013 -1					   Speciális gyermekotthoni ellátás

- szakértői bizottság véleménye alapján súlyos pszichés, valamint súlyos disszociális tüneteket mutató ideiglenes hatállyal elhelyezett, illetve átmeneti vagy tartós nevelésbe vett gyermekek számára speciális ellátás biztosítása

b) Az intézmény vállalkozási tevékenységet nem folytat.

Az intézmény pénzügyi-gazdasági feladatait a Budapest Főváros Önkormányzatának Fővárosi Gyermekvédelmi Intézmények Gazdasági Szervezete (1087 Budapest, Kerepesi út 33.) látja el.

Az intézmény alaptevékenységei ellátásához biztosított ingatlanok felsorolása:

- Budapest, III. kerület 62321/20 hrsz. alatt nyilvántartott 9693 m2 alapterületű, valóságban Budapest, III. kerület Dózsa György út 44. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budapest, III. kerület 64594/9. hrsz. alatt nyilvántartott 855 m2 alapterületű, valóságban Budapest, III. kerület Perje utca 25/a. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata;

- Budapest VI. kerület 28291/0/A/12 hrsz. alatt nyilvántartott 111 m2 alapterületű, valóságban Budapest, VI. kerület Szondy u. 92. I. em. 3. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata”



4. Az Alapító Okirat 7. pontja helyébe a következő szöveg lép:

„7. Az intézmény vezetőjének megbízási rendje
Az intézmény igazgatóját Budapest Főváros Közgyűlése pályázat útján határozott időre bízza meg magasabb vezetői feladatok ellátásával.”


Ez a módosítás az aláírást követő napon lép hatályba és az Alapító Okirat szerves részét képezi.
Az Alapító Okirat módosítással nem érintett részei továbbra is hatályban maradnak.


Budapest, 2011. 

                                            Tarlós István főpolgármester megbízásából

                                                                       Csomós Miklós
                                                               főpolgármester-helyettes 
                                       						
Sárádi Kálmánné dr. főjegyző megbízásából:

dr. Kelemen Barnabás 
           aljegyző 

